# กู๊ด ดีล เอ็นเตอร์เทนเมนท์
บริษัท กู๊ด ดีล เอ็นเตอร์เทนเมนท์ จำกัด  เป็นบริษัทผลิตสื่อบันเทิงแห่งหนึ่งของไทย เป็นผู้ผลิตรายการโทรทัศน์ ละครโทรทัศน์ ให้กับทางสถานีโทรทัศน์ต่าง ๆ ซีรีส์ออนไลน์ รายการออนไลน์ ผลิตสื่อโฆษณา และมิวสิกวิดีโอ ก่อตั้งบริษัทเมื่อปี พ.ศ. 2555

 ประวัติ 
กู๊ด ดีล เอ็นเตอร์เทนเมนท์ เกิดจากอรรถพล โพธิ์หาญรัตนกุล (โค้ดดี้) ร่วมกับเพื่อนอีก 3 คนประกอบด้วย ญาณวุฒิ จรรยหาญ (เอ็ดดี้ เจ็ตเซ็ตเตอร์), อารมณ์ โพธิ์หาญรัตนกุล (คัตโตะ ลิปตา) พี่ชายของอรรถพล และจิรุตถ์ ตันติวรอังกูร (แนตตี้ No one else) อยากทำคลิปวิดีโอแนวสนุกสนานขึ้นมา โดยได้รวมตัวกันในชื่อ "เสือร้องไห้" และจุดเริ่มต้นคือ มิวสิกวิดีโอคัฟเวอร์เพลงคังนัมสไตล์ ของ ไซ ในชื่อ "กำนันสไตล์" หลังจากนั้นจึงค่อย ๆ พัฒนารายการต่าง ๆ ให้มีคุณภาพมากขึ้นและหลากหลายขึ้น ในช่วงแรก ยังได้ผลิตรายการเกมโชว์ค้นหาเพศที่ 3 อย่าง สแกนเกย์ ซึ่งมีพิธีกรคือ ดีเจเอกกี้  ถือเป็นเกมโชว์แรก ๆ ที่ออกอากาศทางยูทูบแล้วประสบความสำเร็จ จนได้มาออกอากาศในช่องอมรินทร์ทีวีในช่วงแรก ๆ ของการออกอากาศทีวีดิจิทัล ในชื่อ ได้เวลาสแกน หลังจากนั้นมาได้เปิดช่องในยูทูบเพื่อผลิตรายการออนไลน์ต่าง ๆ ตามมาอีก ได้แก่ กู๊ดเดย์ ออฟฟิเชียล, แบด ออฟฟิเชียล และเกษียณสำราญ

กู๊ด ดีล เอ็นเตอร์เทนเมนท์ ได้ปรับโครงสร้างการบริหารและเนื้อหาเดิมไปขึ้นตรงกับ บริษัท เอสแอล เอ็ม คอร์ปอเรชั่น จำกัด (มหาชน)  บริษัทจัดตั้งเมื่อวันที่ 3 กุมภาพันธ์ พ.ศ. 2563 โดยมีรัสรินทร์ โภคินจารุรัศมิ์ และอรรถพล โพธิ์หาญรัตนกุล เป็นกรรมการบริษัท และได้ทำสัญญาอนุญาตให้ใช้สิทธิในสื่อออนไลน์กับ กู๊ด ดีล เอ็นเตอร์เทนเมนท์ โดย เอสแอล เอ็ม คอร์ปอเรชั่น ได้รับสิทธิในการบริหารจัดการและควบคุมดูแลสื่อออนไลน์ของบริษัทดังกล่าวแต่เพียงผู้เดียวเป็นระยะเวลา 33 เดือน ถึงวันที่ 31 ตุลาคม พ.ศ. 2565 โดยมีค่าบริการจำนวนเงิน 84,000 บาทต่อเดือน

 เสือร้องไห้ 
เสือร้องไห้  ช่องยูทูบ เป็นรายการวาไรตี้โชว์ และไลฟ์สไตล์ เปิดตัวช่องเมื่อ 27 สิงหาคม พ.ศ. 2555 เป็นช่องตั้งต้นก่อนที่จะก่อตั้งเป็นบริษัท กู๊ด ดีล เอ็นเตอร์เทนเมนท์ เป็นกิจกรรมร่วมกันของทั้ง 4 คน ประกอบไปด้วยคัตโตะ โค้ดดี้ เอ็ดดี้ และแน็ตตี้ โดยมีคัตโตะ เอ็ดดี้ และแน็ตตี้ ที่เป็นเพื่อนร่วมมหาวิทยาลัยธรรมศาสตร์ อยู่ชมรมดนตรีสากลวงเดียวกัน และคัตโตะกับโค้ดดี้ที่เป็นพี่น้องกัน มาสนิทกันจากการมาร่วมเล่นเกมด้วยกัน โค้ดดี้ได้ทำงานเกี่ยวกับโทรทัศน์ก็เริ่มรู้จักงานด้านการถ่ายทำ จากไอเดียที่เคยคุยกันบนโต๊ะอาหารเลยได้ทำออกมาจริง ๆ พอเริ่มทำเป็นรูปเป็นร่างก็มีความรู้สึกสนุกและก็พัฒนางานขึ้นเรื่อย ๆ จนมีคนมาสนับสนุน เลยได้ทำจริงจังกันขึ้นมา

 กู๊ดเดย์ ออฟฟิเชียล 
กู๊ดเดย์ ออฟฟิเชียล  เปิดตัวช่องเมื่อ 29 สิงหาคม พ.ศ. 2559 เป็นช่องที่ผลิตรายการโดยมีพิธีกรมาจากคนในวงการบันเทิง

 ปี รายการ เผยแพร่ตอนแรก เครือข่ายผู้ดำเนินรายการ 2559 Love Missions 10 กันยายน พ.ศ. 2559 ยูทูบ  ล้างตู้เย็น 11 ตุลาคม พ.ศ. 2559 ยูทูบ, ไลน์ทีวี  2560 นอนบ้านเพื่อน 21 มิถุนายน พ.ศ. 2560 ยูทูบ  ITmild 4 กันยายน พ.ศ. 2560  ลิปตาโอเกะ  15 มิถุนายน พ.ศ. 2560  ว่านไปเรื่อย 17 พฤศจิกายน พ.ศ. 2560  2561 Kodey 24 เมษายน พ.ศ. 2561  #TGIF 22 มิถุนายน พ.ศ. 2561  Sweet Time by Chef Both 26 กรกฎาคม พ.ศ. 2561  สิ่งศักดิ์สิทธิ์ 8 ธันวาคม พ.ศ. 2561  2562 Patrick 10 มกราคม พ.ศ. 2562  สามทหารเสีย 14 มกราคม พ.ศ. 2562  แทททูรู้ทุกเรื่อง 24 ตุลาคม พ.ศ. 2562  2563 เที่ยวมั่วซั่ว 5 มกราคม พ.ศ. 2563  แรปชมสิ่งที่น่าสนใจ 25 มกราคม พ.ศ. 2563  Paloy Can Do 15 กุมภาพันธ์ พ.ศ. 2563 ยูทูบ, ไลน์ทีวี  แม่จ๋าน้าเขาเป็นใคร 15 มีนาคม พ.ศ. 2563 ยูทูบ  รวมกันเฉพาะกิจ 4 มิถุนายน พ.ศ. 2563  What The Food 3 กรกฎาคม พ.ศ. 2563  GMusic 6 กรกฎาคม พ.ศ. 2563  The Camper Dude 15 กรกฎาคม พ.ศ. 2563  Brief 21 พฤศจิกายน พ.ศ. 2563  2564 normal two 14 กุมภาพันธ์ พ.ศ. 2564  ถ้าโลกนี้ไม่มี GPS 5 มีนาคม พ.ศ. 2564  ส่งการบ้าน 17 มีนาคม พ.ศ. 2564  ลอง Date 24 มีนาคม พ.ศ. 2564  HandChef 17 พฤศจิกายน พ.ศ. 2564  2565 ศึกชิงปิ้งย่าง 7 เมษายน พ.ศ. 2565 

 แบด ออฟฟิเชียล 
แบด ออฟฟิเชียล  หรือเดิม OKWEGO Channel เปิดตัวช่องเมื่อ 17 กันยายน พ.ศ. 2560 เป็นช่องที่ผลิตรายการโดยมีพิธีกรมาจากเพื่อนและพนักงานในบริษัท กู๊ด ดีล เอ็นเตอร์เทนเมนท์

 เกษียณสำราญ 
เกษียณสำราญ  เปิดตัวช่องเมื่อ 19 กรกฎาคม พ.ศ. 2561 เป็นช่องที่ผลิตรายการแนวไลฟ์สไตล์ของวัยเกษียณ ก่อตั้งโดย เดือนเพ็ญ พรหมพระศร (หม่าม้า) แม่ของ อรรถพล โพธิ์หาญรัตนกุล (โค้ดดี้) และ อารมณ์ โพธิ์หาญรัตนกุล (คัตโตะ) และมีพิธีกรได้แก่ ธนภรณ์ เวชสุภาพร แม่ของศักดิ์สิทธิ์ เวชสุภาพร (โต๋), ชิสากัญญ์ บุญลัภยานันท์ แม่ของทัชชกร บุญลัภยานันท์ (ก๊อตจิ) และวานิสา พานิชวิทย์ แม่ของธนกฤต พานิชวิทย์ (ว่าน)

 ผลงาน 
 รายการโทรทัศน์/ออนไลน์ 
 ปี รายการ ออกอากาศ เครือข่าย 2556 จัง-หวะ-จะ-เดิน 6 มกราคม – 31 มีนาคม พ.ศ. 2556 ไทยพีบีเอส สแกนเกย์ 31 พฤศจิกายน พ.ศ. 2556 ยูทูบ, อมรินทร์ทีวี 2560 สามแยกปากหวาน 3 กรกฎาคม – 25 ธันวาคม พ.ศ. 2560 จีเอ็มเอ็ม 25 2561 สามแยกปากหวาน 2018 4 กุมภาพันธ์ – 29 มิถุนายน พ.ศ. 2561 อลังการจานช้าง 16 กุมภาพันธ์ พ.ศ. 2561 – 17 เมษายน พ.ศ. 2563 ช้างเวิลด์ บนยูทูบ Bangkok Urban Race 25 มิถุนายน – 17 สิงหาคม พ.ศ. 2561 เออร์เบิร์นครีเจอร์ บนยูทูบ Silent Library ห้องสมุด เงียบสงัด 15 กันยายน พ.ศ. 2561 – 21 มิถุนายน พ.ศ. 2562 ไลน์ทีวี

 ละคร/ซีรีส์ 
 ปี เรื่อง เครือข่าย 2561 นอนบ้านเพื่อนเดอะซีรีส์ ภาคไทยแลนด์ 4.0 ไลน์ทีวี ฤดูกาลแห่งรัก ไทยพีบีเอส2564สุดร้ายสุดรักช่อง 3 เอชดี2565อ้อมฟ้าโอบดิน

 รางวัล 
 ปี รางวัล สาขาที่เข้าชิง จากผลงาน ผลการตัดสิน 2565 Thailand Zocial Awards 2022 Best Entertainment on Social Media สาขารายการออนไลน์ กู๊ดเดย์ ออฟฟิเชียล  เสือร้องไห้  สุดยอดสื่อส่งเสริมการเรียนรู้สร้างสรรค์แห่งปี สื่อส่งเสริมการเรียนรู้เพื่อการเข้าสู่สังคมผู้สูงวัย สื่อออนไลน์ เกษียณสำราญ  2566 Kazz Awards 2023 The Best Social Media Channel กู๊ดเดย์ ออฟฟิเชียล